|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Odluke o dopuni Odluke o naknadama predsjedniku, potpredsjednicima i članovima Županijske skupštine Koprivničko-križevačke županije  |
| Stvaratelj dokumenta, tijelo koje provodi savjetovanje | Koprivničko-križevačka županijaUpravni odjel za poslove Županijske skupštine i pravne poslove |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga.Odlukom o naknadama predsjedniku, potpredsjednicima i članovima Županijske skupštine Koprivničko-križevačke županije uređuje se način obračuna naknade predsjedniku i potpredsjednicima Županijske skupštine, naknade članovima Županijske skupštine za rad na sjednicama Županijske skupštine i sjednicama njezinih radnih tijela, kao i naknade drugim osobama koje je Županijska skupština imenovala u svoja radna tijela te njihove ostale novčane naknade i priznate troškove.  Razlog izrade dopune Odluke leži u primjeni članka 8. kojim su utvrđene osobe koje nemaju pravo na naknadu za rad, niti pravo na naknadu troškova prijevoza za sudjelovanje u radu sjednice radnog tijela. Tako se, bez iznimke, to pravilo između ostalih odnosilo na zaposlene u javnim ustanovama kojima je Županija osnivač, kao i na zaposlene u trgovačkim društvima u kojima Županija ima poslovne udjele ili dionice.Međutim, Županija je osnivač javnim ustanovama na području cijele Koprivničko-križevačke županije (školske, zdravstvene i druge ustanove), odnosno sjedišta trgovačkih društava u kojima Županija ima poslovne udjele ili dionice, a iste nisu uvijek u sjedištu Županijske uprave u Koprivnici. Zbog udaljenosti od sjedišta Županije, što predstavlja dodatne opravdane troškove, zaposlenima u javnim ustanovama kojima je osnivač Županija, kao i onima zaposlenima u trgovačkim društvima u kojima Županija ima poslovne udjele ili dionice, priznaje se pravo na naknadu troškova prijevoza za sudjelovanje u radu sjednica radnih tijela koje se odvijaju u sjedištu Županijske uprave. |
| Datum dokumenta | siječanj 2019. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)). Javno savjetovanje trajalo je 30 dana te je bilo otvoreno od 25. siječnja pa do 23. veljače 2019. godine.- |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. |
| ANALIZA DOSTAVLJENIH PRIMJEDABA:Prihvaćene primjedbePrimjedbe koje nisu prihvaćene i obrazloženje razloga za neprihvaćanje | --- |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Helena Matica Bukovčan | Datum:25. veljače 2019. |

KLASA: 011-04/19-01/4

URBROJ: 2137/1-02/03-19-2

Koprivnica, 25. veljače 2019.